BE8 ลุ้นกำไร Q3 นิวไฮ หนุนทั้งปีทะลุ 135 ล้าน โบรกเชียร์ซื้อเป้า 100 บาท
BE8 ลุ้นกำไร Q3 นิวไฮ หนุนทั้งปีทะลุ 135 ล้าน โบรกเชียร์ซื้อเป้า 100 บาท ชูกำไรโตเฉลี่ย 57% ใน 3 ปีข้างหน้า พ่วงพรบ.ปฎิบัติราชการทางอิเล็กทรอนิกส์ หนุนคว้างานสูงหมื่นล้าน
BE8 ลุ้นกำไร Q3 นิวไฮ หนุนทั้งปีทะลุ 135 ล้าน โบรกเชียร์ซื้อเป้า 100 บาท ชูกำไรโตเฉลี่ย 57% ใน 3 ปีข้างหน้า พ่วงพรบ.ปฎิบัติราชการทางอิเล็กทรอนิกส์ หนุนคว้างานสูงหมื่นล้าน
17 ต.ค. 2565

บล.โนมูระ พัฒนสิน ระบุในบทวิเคราะห์วันนี้ (17 ต.ค.65) ว่า บริษัท เบริล 8 พลัส จำกัด (มหาชน) หรือ BE8 แนะซื้อราคาเป้าหมาย 100 บาท คาดกำไรไตรมาส 3/2565 นิวไฮต่อเนื่องที่ 35 ล้านบาท โต 67% เทียบช่วงเดียวกันของปีก่อน และโต 17% เทียบไตรมาสก่อนหน้า จากทยอยทำงานโครงการขนาดใหญ่ ตาม Backlog ที่มีสูง รวมถึงจะเริ่มรวมงบ X10 ในเดือน ก.ย. 2565
โดยคาดกำไรปี 2565 โต 64% เทียบช่วงเดียวกันของปีก่อนที่ 135 ล้านบาท และปี 2566 โต 150% เทียบช่วงเดียวกันของปีก่อนเป็น 338 ล้านบาท จาก 1.การควบรวม X10, BAYCOMS ที่เพิ่มรายได้เป็นเท่าตัว, 2.ธุรกิจหลักที่เติบโตอย่างต่อเนื่องตามความต้องการด้าน Digital transformation และ 3.การรุกตลาดภาครัฐที่ยังมีโอกาสมหาศาลหลังมีการออกกฎหมายสนับสนุน
ด้านราคาหุ้นซื้อขายบน PER23F ที่ 39 เท่า แต่มองว่าไม่แพงเทียบกับ EPS ที่เติบโตเฉลี่ย 57% ต่อปีใน 3 ปีข้างหน้า และมี พ.ร.บ.ปฏิบัติราชการทางอิเล็กทรอนิกส์ ประกาศในราชกิจจาฯแล้ว เป็นอีกก้าวสำคัญหน่วยงานรัฐเริ่มปรับตัวยุคดิจิตัล รวมมูลค่างานหลักหมื่นล้านบาท บวกต่อ BE8 ที่มีฐานลูกค้าราชการสูง โอกาสเพิ่มรายได้ธุรกิจ